Suchinthana/ta-wikipedia huggingface dataset:
சத்விந்தர் கௌர் தலிவால்

சத்விந்தர் கௌர் தலிவால்(satwinder kaur dhaliwal) (பிறப்பு 17 ஜூன், 1953) ஓர் அரசியல்வாதியும், சமூக சேவகரும், பஞ்சாபிலுள்ள உள்ள ரூப்நகர் தொகுதியில் இருந்து சிரோமணி அகாலி தளம் கட்சியின் சார்பில் தேர்ந்தெடுக்கப்பட்ட நாடாளுமன்ற உறுப்பினராவார்.

ஆரம்ப கால வாழ்க்கை 
சத்விந்தர் 17 ஜூன், 1953 அன்று இந்திய மாநிலமான அரியானாவிலுள்ள அம்பலாவிலுள்ள பாபியால் என்ற கிராமத்தில் பிறந்தார். இவர், ஜூலை 13, 1975இல் சர்தார் இராஜேந்தர் சிங் தலிவால் என்பவரை மணந்தார். இவர்களுக்கு இரண்டு மகன்களும் ஒரு மகளும் உள்ளனர்.

கல்வி 

சத்விந்தர், வரலாறு மற்றும் அரசியல் அறிவியலில் முதுகலை பட்டத்தையும், சண்டிகரின் பஞ்சாப் பல்கலைக்கழகத்தில் கல்வியியலையும் முடித்தார்.

தொழில்
இவர் 1996 முதல் சிரோமணி அகாலி தளம் கட்சியின் உறுப்பினராக உள்ளார். 1997ஆம் ஆண்டில் இவர் பதினோராவது மக்களவைக்கு முதன்முதலில் தேர்ந்தெடுக்கப்பட்டார். அப்போது இவர் நாடாளுமன்ற விவசாயக் குழுவில் உறுப்பினராக பணியாற்றினார். 1998 ஆம் ஆண்டில், இவர் பனிரெண்டாவது மக்களவைக்குத் தேர்ந்தெடுக்கப்பட்டார். மேலும் இவர்,

 இந்திய இரயில்வே குழு உறுப்பினர்.
 நாடாளுமன்ற உள்ளூர் பகுதி மேம்பாட்டு திட்டங்களின் உறுப்பினர்கள் குழு.                                                                                          
 உறுப்பினர், ஆலோசனைக் குழு, சழுக நீதி மற்றும் அதிகாரமளித்தல் அமைச்சகம் 

போன்றவற்றிலும் பணியாற்றினார்.

மேற்கோள்கள்

12வது மக்களவை உறுப்பினர்கள்
1953 பிறப்புகள்
வாழும் நபர்கள்
இருபதாம் நூற்றாண்டு இந்திய அரசியல்வாதிகள்
11வது மக்களவை உறுப்பினர்கள்
அரியான அரசியலில் பெண்கள்
புஷ்கர் சிங் தாமி

புஷ்கர் சிங் தாமி (Pushkar Singh Dhami, பிறப்பு: 16 செப்டம்பர் 1975) இந்தியாவின் உத்தராகண்ட் மாநில பாரதிய ஜனதா கட்சி அரசியல்வாதி ஆவார். இவர் 4 சூலை 2021 அன்று  10-வது உத்தராகண்ட் முதலமைச்சராக தேர்வு செய்யப்பட்டார். 2017-இல் புஷ்கர் சிங் தாமி உதம்சிங் மாவட்டத்தில் உள்ள கதிமா சட்டமன்றத் தொகுதியிலிருந்து தேர்ந்தெடுக்கப்பட்டவர். இவர் இளம் வயதில் 45வது அகவையில் உத்தராகண்ட் மாநில முதலமைச்சராக தேர்வு செய்யப்பட்டவர்.

2022 உத்தரகண்ட் சட்டமன்றத் தேர்தலில் வெற்றி வாய்ப்பை இழந்தாலும், புஷ்கர் சிங் தாமியை இரண்டாம் முறையாக முதல்வராக தேர்வு செய்யப்பட்டு, 23 மார்ச் 2022 அன்று பதவியேற்றார்.

பின்னணி 
2017-இல் நடைபெற்ற உத்தரகண்ட் மாநில சட்டமன்றத் தேர்தல் பாரதிய ஜனதா கட்சி பெரும்பான்மை பலம் பெற்று, முதல்வராக திரிவேந்திர சிங் ராவத் தேர்வு செய்யப்பட்டார். உட்கடசி பூசல்களால் 10 மார்ச் 2021  அன்று திரிவேந்திர ராவத் முதலமைச்சர் பதவி துறந்தார். பின்னர் மக்களவை உறுப்பினராக உள்ள தீரத் சிங் ராவத் 10 மார்ச் 2021 அன்று முதலமைச்சராக பதவியேற்றார். சட்டமன்ற உறுப்பினராக இல்லாத தீரத் சிங் ராவத், வரும் செப்டம்பருக்குள் ஏதாவது ஒரு தொகுதியில் போட்டியிட்டு வெற்றி பெற்று சட்டமன்ற உறுப்பினராக வேண்டிய சூழல் இருந்தது. கொரோனா இரண்டாம் அலை பரவல் காரணமாக இடைத்தேர்தல் நடத்த, தேர்தல் ஆணையம் தற்போது தயாராக இல்லை. எனவே, தீரத் சிங் ராவத் செப்டம்பருக்குள் சட்டமன்ற உறுப்பினராகத் தேர்வு செய்யப்படுவதில் சிக்கல் எழுந்தது. உத்தரகண்ட் மாநில பாரதிய ஜனதா கட்சியிலும் அவருக்கு கடும் எதிர்ப்பு கிளம்பி உள்ளது. அடுத்தாண்டு, உத்தரகண்டில் சட்டமன்ற தேர்தலும் நடக்கவுள்ளது. இந்நிலையில் உத்தராகண்ட் சட்டமன்ற உறுப்பினரான புஷ்கர் சிங் தாமி முதலமைச்சராக தேர்வு செய்யப்பட்டுள்ளார்.

சம்பாவத் இடைத்தேர்தலில் வெற்றி
சம்பாவத் சட்டமன்றத் தொகுதிக்கு நடந்த இடைத்தேர்தலில், உத்தரகண்ட் முதல்வர் புஷ்கர் சிங் தமி, 55 ஆயிரம் ஓட்டுகள் வித்தியாசத்தில் வெற்றி பெற்றார். சம்பாவத் இடைத்தேர்தலில் புஷ்கர் சிங் தமி 58,258 ஒட்டுகளும், அவரை எதிர்த்து போட்டியிட்ட காங்கிரஸ் வேட்பாளர் நிர்மலா ககடோடி 3,233 ஓட்டுகளும் பெற்றனர்.

இதனையும் காண்க 
 உத்தராகண்ட் முதலமைச்சர்களின் பட்டியல்
 2022 உத்தராகண்ட் சட்டமன்றத் தேர்தல்

மேற்கோள்கள் 

பாரதிய ஜனதா கட்சி அரசியல்வாதிகள்
வாழும் நபர்கள்
1975 பிறப்புகள்
உத்தராகண்டு நபர்கள்
உத்தராகண்டு அரசியல்வாதிகள்
உத்தராகண்டின் முதல்வர்கள்
வத்சலா மேனன்

வத்சலா மேனன் (Valsala Menon) (பிறப்பு 1945) மலையாளத் திரைப்படங்களில் பணிபுரியும் ஓர் இந்திய நடிகையாவார். இவர், சுமார் 200 படங்களில் நடித்துள்ளார். தற்போது இவர் மலையாளத் தொலைக்காட்சி நாடகத் தொடர்களில் தீவிரமாக உள்ளார்.

ஆரம்ப கால வாழ்க்கை 
திருச்சூர் மாவட்டத்தில் இராமன் மேனன் - தேவகியம்மாள் ஆகியோருக்கு மூன்று மூத்த சகோதரர்களுடன் 1945 இல் பிறந்தார். சிறுவயதிலேயே இவர் பாரம்பரிய நடனத்தைக் கற்றுக் கொண்டார். மேலும், அக்காலத் தலைவர்களிடையேயும், ஆட்சியாளர்களின் முன்னிலையிலும் பல்வேறு மேடைகளில் நடனமாடியுள்ளார். 1953 ஆம் ஆண்டில் "திரமாலா" என்ற மலையாளத் திரைப்படத்தில் குழந்தைக் கலைஞராக திரைத்தொழிலுக்கு வந்தார். 16 வயதில் திருமணம் செய்துகொண்டு மும்பையில் குடியேறினார். இவர் மூன்று குழந்தைகளுக்குத் தாயான பிறகு 1970 இல் "மிஸ் திரிச்சூர்" ஆனார். இவர், மும்பையில் நடனப் பயிற்சியுடன், மலையாள வகுப்புகளையும் எடுத்து வந்தார். அங்கு இவர் மகளிர் சங்கத்திலும் தீவிரமாக இருந்தார். இவரது திருமணத்திற்குப் பிறகு திரைப்படங்களில் நடிக்க எண்ணற்ற வாய்ப்புகள் கிடைத்த போதிலும், 1985 ஆம் ஆண்டில் வெளியான "கிராதம்" என்ற படத்தின் மூலம் திரையில் மீண்டும் நடிக்க ஆரம்பித்தார். 1994இல் வெளியான பரிணயம் என்ற படத்தில் இவரது நடிப்பு  குறிப்பிடத்தக்கதாக இருந்தது. அதன் பின்னர் இவர் சில துணைக் கதாபாத்திரங்களில் திரைப்படங்களில் நடித்து வருகிறார். அத்துடன் குணச்சித்திர வேடங்களில் பல தொலைக்காட்சித் தொடர்களிலும், விளம்பரங்களிலும் தோன்றி வருகிறார்.

தனிப்பட்ட வாழ்க்கை 
இவர் 1961 இல் மறைந்த கலப்புரக்கல் அரிதாசன் என்பவரை மணந்தார். அரிதாசன் மும்பையில் பொறியாளராக பணிபுரிந்து வந்தார். இந்தத் தம்பதிக்கு பிரகாஷ், பிரேம் , பிரியன் என்ற மூன்று மகன்கள் உள்ளனர். பிரகாஷ் மேனன் ஆஸ்திரேலியாவிலும், பிரேம் மேனன் சிங்கப்பூரிலும், பிரியன் மேனன் கொச்சியிலும் பணிபுரிகின்றனர்.

மேற்கோள்கள்

ஆதாரங்கள் 
 http://www.mallumovies.org/artist/valsala-menon 
 http://www.malayalachalachithram.com/movieslist.php?a=7343
 http://cinidiary.com/peopleinfo.php?sletter=V&pigsection=Actor&picata=2

வெளி இணைப்புகள் 
 
Valsala Menon at MSI

தமிழ்த் திரைப்பட நடிகைகள்
இந்திய தொலைக்காட்சி நடிகைகள்
வாழும் நபர்கள்
1945 பிறப்புகள்
மலையாளத் திரைப்பட நடிகைகள்
20 ஆம் நூற்றாண்டின் இந்திய நடிகைகள்
சுருதி மேனன்

சுருதி மேனன் (Shruthy Menon) (பிறப்பு: ஏப்ரல் 19, 1984) ஓர் இந்திய நடிகையும், தொலைக்காட்சித் தொகுப்பாளரும், விழாக்களின் அதிகாரப்பூர்வ தொகுப்பாளராகவும், வடிவழகியாகவும் இருக்கிறார். இவர் தற்போது உலகளவில் சோனு நிகமின் இசை நிகழ்ச்சிகளுக்கும், உக்ரம் உஜ்வலம் நிகழ்ச்சியின் தொகுப்பாளராக உள்ளார். 2015 ஆம் ஆண்டில், ஒரு திருமண இதழுக்கான மேலாடையின்றி எடுத்த இவரது புகைப்படம் இந்தியாவில் சர்ச்சையை ஏற்படுத்தியது.

சொந்த வாழ்க்கை 
சுருதி மேனன், சிறீவல்சன் உன்னி மேனன் - சாக்சி மேனன் தம்பதியினருக்கு மும்பையில் பிறந்தார். இவருக்கு, 2017ஆம் ஆண்டில் தொழிலதிபர் சாகில் திம்பாடியாவுடன் நிச்சயதார்த்தம் நடந்தது. அந்த ஆண்டின் பிற்பகுதியில் இந்த இணை திருமணம் செய்து கொண்டது.

உசாத்துணை

வெளி இணைப்புகள் 

 

இந்திய தொலைக்காட்சி நடிகைகள்
1984 பிறப்புகள்
வாழும் நபர்கள்
கேரள நடிகைகள்
மலையாளத் திரைப்பட நடிகைகள்
ஷேர்னி

ஷேர்னி (Sherni) என்பது  2021 ஆண்டைய இந்திய இந்தி திரைப்படமாகும். ஷேர்னி என்ற இந்தி சொல்லுக்கு பெண்புலி என்பது பொருளாகும். இத்திரைப்படத்தை அமித் மசூர்கர் இயக்கியுள்ளார். இப்படத்தில் வித்யா பாலன் முக்கிய வேடத்தில் நடித்துள்ளார். இவருடன் முகுல் சத்தா, நீரஜ் கபி, விஜய் ராஸ், ஷரத் சக்சேனா ஆகியோரும் நடித்துள்ளனர்.

ஷேர்னி படத்திற்கு நரேன் சந்தாவர்க்கர், பெனடிக்ட் டெய்லர் ஆகியோர் பின்னணி இசையமைக்க, மயூர் நர்வேகர் இசை இயக்குநராக பணிபுரிந்துள்ளார். பாடல்களுக்கு வரிகளை ஹுசைன் ஹைட்ரி எழுதியுள்ளார்.  
இப்படத்தின் கதையானது மகாராட்டிரத்தில் நடந்த ஒரு உண்மை சம்பவத்தை அடிப்படையாக கொண்டது.

கதை 
இப்படத்தின் கதை இந்தியாவின் உத்திரப் பிரதேசத்தில் புலிகள் அதிகமாக வாழும் வனப்பகுதியை ஒட்டிய சிற்றூரில் நடப்பதாக காட்டப்படுகிறது. கிராமத்திலிருந்து காட்டுக்குள் கால்நடைகளை மேய்க்க வருபவரும் முதியவரும், சுள்ளி பொறுக்கவரும் பெண்ணும் அடுத்தடுத்து புலியால் அடித்துக் கொல்லப்படுகின்றனர். இதனால் பிரச்சனை சூடுபிடிக்கிறது. அடர்ந்த காட்டிலிருந்து கிராமத்தை ஒட்டிய காட்டின் எல்லைப் பகுதியில் அந்த இரட்டை குட்டிகளுள்ள அந்தப் புலி வந்துள்ளது.

புலியை அடந்த காட்டுக்குள் விரட்ட வனத்துறை பெண் அதிகாரி வித்யா வின்செண்ட் (வித்யா பாலன்) நடவடிக்கை எடுகிறார். அதனால் புலியும் நகரத் தொடங்குகிறது. அது நகரும் பாதையில் பெருமளவு காடு அழிக்கபட்டு, அடையில் தாமிர சுரங்கமும், அதிவிரைவு நெடுஞ்சாலையும் அமைக்கபட்டுள்ளது. இதனால் புலி அடர்ந்த காட்டை நொக்கி செல்வதில் தடங்களும் சிக்கலும் நேர்கிறது. மேச்சல், சுள்ளி போன்றவற்றிற்க்கு காட்டி நம்பியுள்ள மக்கள் ஒரு புறம், மனித இடையூறு இல்லாத காட்டை விரும்பும் புலி ஒருபுறம் என இருதரப்புக்கும் இடையில் சிக்கிக்கொள்ளும்  வனத்துறை புலியைக் காக்க விரும்புகிறது.

ஒருபுறம் சூமூக தீர்வை நடுவதைவிட அதில் தங்களுக்கு என்ன ஆதாயம் கிடைக்கும் என்பதையும், அப்போதைக்கு பிரச்சனையை முடிவுக்கு கொண்டவரவுமே ஆட்சியாளர்களும் அதிகாரிகளும் முயல்கின்றனர். இனால் குழம்பிய வனத்துறையினர், அரசியலவாதிகள், உள்ளூர் அரசியல்வாதிகள், தனியார் வேட்டை ஆர்வலர்கள் என பலதரப்பினருக்கு இடையில் அந்த புலி சிக்கிக்கொள்கிறது. இறுதியில் புலிக்கு என்ன நேர்ந்தது என்பதே கதையாகும்.

நடிகர்கள் 
 வித்யா பாலன் -வித்யா வின்செண்ட்
 முகுல் சத்தா  -பவன்
 நீரஜ் கபி  -அகில் நங்கியா
 விஜய் ராஸ் -ஹசன் நூரானி
 ஷரத் சக்சேனா -ரஞ்சன் ராஜன்ஸ் அக்கா பிந்து
 அஸ்வினி லடேகர்  -பெண் வன காவலர்
 பிரிஜேந்திர கலா  -பன்சிலால் பன்சால்
 சம்பா மண்டல்  -ஜோதி
 கோபால் தத்  -சைபிரசாத்
 இலா அருண் -பவனின் தாய்
 சுமா முகுந்தன் -வித்யாவின் தாய்
 சத்தியகம் ஆனந்த் -பி.கே. சிங்
 மனோஜ் பக்ஷி  -ஜங்கிள் முகாமில் அமைச்சர்
 முகேஷ் பிரஜாபதி -வன காவலர்

வரவேற்பு
இப்படம்  2011 சூன் 18 அன்று வெளியிடப்பட்டு நேர்மறையான விமர்சனங்களைப் பெற்றது.

மேற்கோள்கள்

வெளி இணைப்புகள் 
 

2021 இந்தித் திரைப்படங்கள்
இந்திய இந்தித் திரைப்படங்கள்
ஆர். சுப்பலட்சுமி

ஆர். சுப்பலட்சுமி (R. Subbalakshmi, 21 ஏப்பிரல் 1936 – 30 நவம்பர் 2023) இந்திய கருநாடக இசைக்கலைஞரும், இசையமைப்பாளரும், நடிகையும் ஆவார். இவர் பெரும்பாலும் மலையாளத் திரைப்படங்களில் நடித்திருந்தாலும், சில தமிழ்த் திரைப்படங்களிலும் நடித்துள்ளார். கல்யாணராமன் (2002), பாண்டிப்படா (2005), நந்தனம் (2002) ஆகிய படங்களில் நடித்ததற்காக இவர் புகழ்பெற்றார். இவரது மகள் தாரா கல்யாணும் மலையாளத் திரைப்படங்களில் ஒரு நடிகையாக இருக்கிறார்.

தனிப்பட்ட வாழ்க்கை 
இவர், கல்யாணகிருஷ்ணனை மணந்தார். தம்பதியருக்கு இரண்டு மகள்களும், ஒரு மகனும் உள்ளனர். இவரது இளைய மகள் தாரா கல்யாண் ஒரு பிரபல நடிகையாகவும், நடனக் கலைஞராகவும் இருக்கிறார். திரைப்படங்களுக்குள் நுழைவதற்கு முன்பு சுப்பலட்சுமி, ஜவகர் பாலபவனில் இசை, நடனம் ஆகியவற்றை பயிற்றுவிப்பாளராக இருந்தார். 1951 முதல் அகில இந்திய வானொலியுடன் பணியாற்றியுள்ளார். தென்னிந்தியாவிலிருந்து வந்த அனைத்திந்திய வானொலியின் முதல் பெண் இசையமைப்பாளராக இவர் புகழ் பெற்றார். இவர் பல இசை நிகழ்ச்சிகளை வழங்கியுள்ளார். மேலும், ஒரு பின்னணிக் கலைஞரும் ஆவார். இவர் சில தொலைக்காட்சித் திரைப்படங்களிலும் இசைத் தொகுப்புகளிலும் நடித்துள்ளார்.

சுப்பலட்சுமி 2023 நவம்பர் 30 அன்று தனது 87-ஆவது அகவையில் காலமானார்.

நடித்த தமிழ்த் திரைப்படங்கள்
ஒரு பொண்ணு ஒரு பையன் (2007)
ராமன் தேடிய சீதை (2008)
விண்ணைத்தாண்டி வருவாயா (2010)
ஒரே ஒரு ராஜா மொக்கராஜா (2015)
அம்மணி (2016)
ஹவுஸ் ஓனர் (2019)
பீஸ்ட் (2022)

மேற்கோள்கள்

வெளி இணைப்புகள் 

Subbalakshmi at MSI
64 வயதில் ஆரம்பித்த திரை வாழ்க்கை, Tamilminutes

தமிழ்த் தொலைக்காட்சி நடிகைகள்
இந்தித் திரைப்பட நடிகைகள்
கன்னடத் திரைப்பட நடிகைகள்
தெலுங்குத் திரைப்பட நடிகைகள்
தமிழ்த் திரைப்பட நடிகைகள்
சென்னைப் பாடகர்கள்
இந்திய தொலைக்காட்சி நடிகைகள்
1950 பிறப்புகள்
2023 இறப்புகள்
மலையாளத் திரைப்படப் பின்னணிப் பாடகர்கள்
மலையாளத் திரைப்பட நடிகைகள்
சென்னை நடிகைகள்
செம்மலர் அன்னம்

செம்மலர் அன்னம் (Semmalar Annam) லட்சுமி ராமகிருஷ்ணன் இயக்கிய விமர்சன ரீதியாக பாராட்டப்பட்ட தமிழ்த் திரைப்படமான அம்மணி (2016) மூலம் புகழ் பெற்ற இந்திய திரைப்பட நடிகையாவார். இவர், கல்லூரியில் படிக்கும் போதே பதினைந்துக்கும் மேற்பட்ட குறும்படங்களை இயக்கி நடித்துள்ளார். பல சமூக மற்றும் சுற்றுச்சூழல் காரணங்களுக்காக கோயம்புத்தூரில் நிகழ்த்தப்பட்ட தெரு நாடகங்களுக்கு செம்மலர் நன்கு அறியப்பட்டவர்.

வாழ்க்கை 
கோயம்புத்தூரைச் சேர்ந்த செம்மலர் அன்னம், ஏ. வி. கருப்பசாமி - பூவதி ஆகியோரின் மூத்த மகளாவார். இவருக்கு சமரன் என்ற இளைய சகோதரர் உள்ளார்.

கல்வி 
கோயம்புத்தூர் கிருஷ்ணம்மாள் மேல்நிலைப்பள்ளியில் படித்த பிறகு பூ. சா. கோ கலை அறிவியல் கல்லூரியில் காட்சித்தொடர்பியல் படிப்பில் சேர்ந்தார். பின்னர் அதே கல்லூரியில் மக்கள் செய்தித் தொடர்பியலிலும், இதழியலிலும், முதுகலை பட்டம் பெற்றார். முறையான கல்விக்குப் பிறகு, சென்னையின் இசுடானிசுலாவ்ஸ்கி நடிப்புப் பள்ளியில் நடிப்பு மற்றும் நாடகம் குறித்த படிப்பைப் பெற்றார். இது தமிழ்த் திரையுலகில் காலடி எடுத்து வைக்க இவருக்கு உதவியது.

தொழில் 
தனது கல்லூரிக் காலத்தில் சமூக காரணங்களுக்காக பல தெரு நாடகங்களை நிகழ்த்தினார். இந்த பல தெரு நாடகங்களை கல்லூரி சுற்றுச்சூழல் மன்றத்தின் கீழ் இவரது கல்லூரி பேராசிரியர் சி. ஆர். ஜெயப்பிரகாஷ் ஏற்பாடு செய்தார். இந்த தெரு நாடகங்கள் சமூகத்தில் நிறைய விழிப்புணர்வையும் நேர்மறையான மாற்றத்தையும் கொண்டுவருவதற்கும், இதனால் ஏற்படும் சுற்றுச்சூழல் பாதிப்புகளை மாற்றுவதற்கும் கருவியாக இருந்தன.

செம்மலரின் முதல் படமான "மலர்மதி", பாலியல் துன்புறுத்தலுக்கான ஒரு அனாதையைப் பற்றி இருந்தது. மேலும், இது சிறந்த திரைப்படம் மற்றும் சிறந்த இயக்குநர் விருதை 2010 இல் வென்றது. சென்னை, சத்யபாமா பல்கலைக்கழகத்தின் காட்சித்தொடர்பியல் துறையின் சார்பில் ஏற்பாடு செய்யப்பட்ட மாநில அளவிலான குறும்பட விழாவில் திரையிடப்பட்டது.

"அம்மணி" படத்தில், இவர் விரக்தியடைந்த மருமகளான அமுதா என்ற ஒரு முக்கிய கதாபாத்திரத்தில் நடித்திருந்தார் . இவர் திரைபடங்கள் தவிர, பல விளம்பரங்களிலும், ஆவணப்படங்களிலும் நடித்துள்ளார்.

2021இல் "நீஸ்டீரீம் ஓ.டி.டி" தளத்தில் வெளியிடப்பட்ட "மாடத்தி" என்ற தமிழ்ப் படத்தில் வேணி என்ற பாத்திரத்தில் நடித்துள்ளார்.

விருதுகள் 
கலைஞர் தொலைக்காட்சியில் 2012இல் நடந்த ஒரு உண்மைநிலை நிகழ்ச்சியில் வெற்றி பெற்று ஒரு காரைப் பரிசாகப் பெற்றார். நடனம், நடிப்பு போன்ற பல கலை வடிவங்களில் தங்களது திறமையை நிரூபிக்கக்கூடிய நபருக்கு இந்த விருது வழங்கப்பட்டது.

மேற்கோள்கள் 

இந்தியத் திரைப்பட நடிகைகள்
கோவை மக்கள்
1990 பிறப்புகள்
வாழும் நபர்கள்
தருமவியாதர்

தருமவியாதர் என்பவர் மகாபாரதத்தில் வருகின்ற கதாப்பாத்திரம் ஆவார்.  தர்மவியாதர், மகாபாரத இதிகாசத்தில் பாண்டவர்கள் துவைத வனத்தில் வனவாசத்தில் இருந்த போது, மார்காண்டேய முனிவர்,  வேடனும், இறைச்சி வணிகரும், அறநெறியுடன் வாழும்  தர்மருக்கு, தர்மவியாதனின் ஆன்மீக ஒழுக்கம் குறித்து கதையாக கூறுகிறார்.

தவம் புரிந்தும், சினத்தை கைவிடாத கௌசிகர் எனும் முனிவருக்கு, தருமவியாதன் அறநெறிகளை எடுத்துரைத்தார்.  தரும வியாதர் செய்த அற உபதேசங்களை வியாத கீதை என்பர்.

தொன்மம்
கௌசிக முனிவர் பெருந்தவத்திலிருந்தபோது அவர்மேல் மரத்திலிருந்த கொக்கொன்று எச்சமிட்டது. சினமடைந்த முனிவர் தன் பார்வை நோக்கால் கொக்கை எரித்து சாம்பலாக்கினார். அதனால் ஆணவம் கொண்டார். குளித்துவிட்டு பின்னர் அருகிலிருந்த ஊரூக்குச் சென்று ஒரு வீட்டை அணுகி தனக்கு அன்னதானம் செய்யக் கூவினார். வீட்டிலிருந்த பெண் தன் கணவருக்கு பணிவிடை செய்து கொண்டிருந்ததால் பொறுத்திருக்கும் படி வேண்டினார். தான் பெரிய முனிவன் என்று அறியாமல் காத்திருக்க வைத்தமைக்காக கோபம் கொண்டார். பிச்சையிட வந்த பெண்ணை முறைத்தார். தான் யார் எனத்தெரியுமா எனக்கோபத்துடன் கத்தினார். அதற்கு சிரித்துக்கொண்டே அப்பெண் கொக்கொன நினைத்தாயோ கொங்கனவா என மறுமொழி கூறினார். இதனைக் கேட்ட முனிவருக்கு, தன் தவ வலிமையால் கொக்கை எரித்த விடயம் இப்பெண்மணி எவ்வாறு தெரிந்தது எனக்கேட்டதுடன், தன் தவவலிமையின் பலத்தின் குறைபாட்டை எண்ணிக் கூனிக்குறுகினார். மேலும் தனக்கு நல்லறம் உபதேசிக்கும் படி அப்பெணிடம் வேண்டினார். அப்பெண் தருமம் குறித்து போதிய ஞானம் நீங்கள் பெறவில்லை. ஞானம் பெற மிதிலை நகரில் இறைச்சி விற்கும் தருமவியாதன் என்பவரை அணுகி உபதேசம் பெற்றுக் கொள்ளும் படி முனிவரிடம் கூறினார். அவ்வாறே கௌசிக முனிவரும் இறைச்சிக் கடைக்காரர் வியாதரை அணுகி தர்ம உபதேசங்களை பெற்றார்.

தருமவியாதன் கறிக்கடை வைத்திருந்த நபர். அவர் தன்னுடைய பெற்றோர்களுக்கு பணிவிடை செய்தும் கறிக்கடையில் வியாபாரம் செய்தும் வந்தார். கௌசிக முனிவர் அவரைக் காண வந்ததும், அப்பெண் அனுப்பினாராவென வினவினார். இதனை எவ்வாறு தருமவியாதன் அறிந்தாரென கௌதமர் வியந்தார்.  ஒவ்வொருவரும் தனக்கான தர்மத்தைக் கடைப்பிடிப்பதே சிறந்த தர்மமாகும். இல்லரத்தில் இருக்கும் பெண் கணவனுக்கக்கு பணிவிடை செய்வதும், வணிகத்தில் பாரபட்சம் பாராது செயல்படுவதும் தர்மமாகும். இவ்வாறு தங்கள் பணியை செய்வது முனிவர்களின் தவத்திற்கு ஒப்பானது என கூறினார் தருமவியாதர்.

ஆதாரங்கள்

வெளி இணைப்புகள்
தர்மவியாதர் - மகாபாரதம், வனபர்வம் பகுதி வனபர்வம்  206அ - 215
 Mahabharata story: I am not crane!!!
 THE STORY OF DHARMAVYADHA 

இந்து தொன்மவியல் மாந்தர்
வியாத கீதை

வியாத கீதை (Vyadha Gita) (பொருள், இறைச்சிக் கடைக்காரரின் உபதேசங்கள்) தருமவியாதன் எனும் இறைச்சிக் கடைக்காரர் அந்தணரான கௌசிக முனிவருக்கு உபதேசித்த நல்லறங்களின் தொகுதி ஆகும். இக்கதை மகாபாரத இதிகாசத்தில் பாண்டவர்கள் வன வாசத்தின் போது துவைத வனத்தில் தங்கியிருந்த போது, மார்க்கண்டேய முனிவர் தருமனுக்கு, சூத்திர வர்ணத்தினரான தருமவியாதன், பிராமண வருணத்தினராக கௌசிக முனிவருக்கு அருளிய நல்லுபதேசங்களை எடுத்துரைக்கிறார். இந்த நல்லுபதேசங்களே வியாத கீதை எனப்படுகிறது.

மேற்கோள்கள்

உசாத்துணை

வெளி இணைப்புகள் 
 Vyadha Gita section in Mahabharata

இந்து சமய நூல்கள்
மகாபாரதம்
சமசுகிருத நூல்கள்
கா. வை. சுப்பிரமணிய ஐயர்

காந்தாடை வைத்யா சுப்ரமணிய அய்யர் (K. V. Subrahmanya Aiyar)(1875 – 7 நவம்பர் 1969) என்பவர் தமிழ் கல்வெட்டியல் மற்றும் வரலாற்றாளர் ஆவார். இவர் தமிழ்நாட்டின் குகைக் கல்வெட்டுகளைத் தமிழ்ப் பிராமி வடிவமாகத் தீர்மானித்த முதல் நபராகக் கருதப்படுகிறார்.

ஆரம்ப கால வாழ்க்கை 
சுப்ரமணிய அய்யர் 1875இல் கோயம்புத்தூர் பிறந்தார். திருச்சிராப்பள்ளியில் கல்வி பயின்றார். கல்வி முடிந்ததும், அய்யர் கோயம்புத்தூர் அருகிலுள்ள ஒட்டச்சத்திரத்தில் ஆட்சியர் அலுவலக  பணியினைப் பெற்றார். இங்கு இவரது திறன்களைத் தலைமை கல்வெட்டியலாளர் வலையாட்டூர் வெங்கையா கவனித்து அங்கீகாரம் கொடுக்கும் வகையில் தன்னுடைய அணியில் 1906ஆம் ஆண்டில் சேர்த்தார்.

தொழில் 
சுப்ரமணிய அய்யர் 1906 முதல் 1932 வரை அரசாங்க கல்வெட்டு ஆசிரியராக பணியாற்றினார். இவர் தென்னிந்தியக் கல்வெட்டுகள் தொகுதிகள் VI, VII மற்றும் VIIIஐத் திருத்தி எபிகிராஃபியா இண்டிகாவுக்காக எழுதினார். இவர் எழுதிய பல ஆய்வுக் கட்டுரைகள் "எப்பிகிராபியா இன்டிக்கா" என்னும் இந்தியக் கல்வெட்டுயியல் சஞ்சிகையில் வெளிவந்துள்ளன. தமிழ்நாட்டில் கிடைத்த பண்டைக்காலத்தைச் சேர்ந்த தமிழ்ப் பிராமிக் கல்வெட்டுக்களின் ஆய்வுகளில் இவர் முன்னோடியாகத் திகழ்ந்தார். திருவிதாங்கூர் தொல்லியல் வரிசையின் இரண்டாம், மூன்றாம், நான்காம் தொகுதிகளுக்கும் இவர் ஆசிரியராக இருந்துள்ளார். "பண்டைய தக்காணத்தின் வரலாற்றுக் குறிப்புகள்" (Historical Sketches of Ancient Dekhan) என்னும் ஒரு ஆய்வு நூலையும் இவர் எழுதி வெளியிட்டார். இது மூன்று தொகுதிகளைக் கொண்டது.

தமிழ்க் குகை கல்வெட்டுகள் பற்றிய ஆராய்ச்சியிலும் இவருக்கு முக்கியப் பங்கு உண்டு. இவர் தமிழ்க் கல்வெட்டுகளின் தந்தை என்றழைக்கப்படுகிறார்.

1938ஆம் ஆண்டில், பண்டைய தெக்கானின் வரலாற்று ஓவியங்கள் தொகுதி-3 எனும் படைப்பை வெளியிட்டார்.

படைப்புகள்

மேற்கோள்கள்

குறிப்புகள்

வெளியிணைப்புகள்
 https://maduraivaasagan.wordpress.com/category/மதுரையில்-சமணம்/

தமிழக அறிவியலாளர்கள்
கோவை மக்கள்
1969 இறப்புகள்
1875 பிறப்புகள்
கல்வெட்டியல்
இந்தியக் கல்வெட்டியலாளர்கள்
ஜெயந்தி தலால்

ஜெயந்தி கேலாபாய் தலால் (Jayanti Ghelabhai Dalal) (18 நவம்பர் 1909 - 24 ஆகஸ்ட் 1970) ஓர் இந்திய எழுத்தாளரும், நூல் வெளியீட்டாளரும், மேடை நடிகரும், இயக்குநரும், அரசியல்வாதியும் ஆவார். நாடக அமைப்பாளரின் குடும்பத்தில் பிறந்து, இந்தியா சுதந்திரம் பெற்ற காலத்திலும் அதற்குப் பின்னரும் அரசியலில் ஈடுபட்ட இவர் சமூகவுடைமையாலும், காந்திய தத்துவத்தாலும் ஈர்க்கப்பட்டார். இவர் தனிநபர் நாடகங்கள், சிறுகதைகள், திருத்தப்பட்ட வெளியீடுகள் ஆகியவற்றை எழுதினார்.

வாழ்க்கை 
ஜெயந்தி தலால், 1909 நவம்பர் 18 அன்று அகமதாபாத்தில் பிறந்தார். இவரது தந்தை கேலாபாய் தேசி நாடக சமாஜ் என்ற நாடகக் குழுவின் அமைப்பாளராக இருந்தார். எனவே இவர் கல்வியை பல்வேறு இடங்களில் பெற்றார். 1925இல் மெட்ரிகுலேசன் முடித்த இவர் மேலதிக படிப்புகளுக்காக குஜராத் கல்லூரியில் சேர்ந்தார். அவர் இந்திய விடுதலை இயக்கத்தில் பங்கேற்றதால் 1930ஆம் ஆண்டில் இளங்கலை பட்டப்படிப்பின் போது படிப்பை கைவிட்டுவிட்டார்.

இவர் 1939இல் பதிப்பகத்தைத் தொடங்கினார். தான் இறக்கும் வரை வெளியிட்டு வந்தார். 1956ஆம் ஆண்டில் மகாகுஜராத் இயக்கத்தில் ஈடுபட்ட அவர் இந்துலால் யாக்னிக் என்பவருக்கு உதவினார். மேலும், அந்தக் காலகட்டத்தில் தினமும் நவகுஜரத்தை வெளியிட்டார். 1957 இல் பம்பாய் மாநில சட்டமன்றத்திற்கு தேர்ந்தெடுக்கப்பட்டார். 1962இல்,  மீண்டும் போட்டியிட்டார். ஆனால் தேர்தலில் தோற்றார். ஆகஸ்ட் 24, 1970 அன்று அகமதாபாத்தில் இறந்தார்.

தனது அரசியல் வாழ்க்கையுடன், இரங்மண்டல் என்ற தொழில்முறை நாடகக் குழுவையும் இயக்கி நடித்து வந்தார்.

விருதுகள் 
1959 ஆம் ஆண்டில் இவருக்கு இரஞ்சித்ராம் சுவர்ண சந்திரக் விருதும் , இலக்கியத் துறையில் செய்த பங்களிப்பிற்காக நர்மத் சுவர்ண சந்திரக் விருதும் வழங்கப்பட்டது.

மேலும் படிக்க

மேற்கோள்கள்

வெளி இணைப்புகள் 
 

CS1 Gujarati-language sources (gu)
இந்திய நாடக நடிகர்கள்
குஜராத் அரசியல்வாதிகள்
1970 இறப்புகள்
1909 பிறப்புகள்
அருந்ததி (நடிகை)

அருந்ததி (பிறப்பு பத்மா; 3, மார்ச், 1994), என்பவர் ஒரு இந்தியத் திரைப்பட நடிகையாவார். குறிப்பாக இவர்  தமிழ் மற்றும் கன்னடத் திரைப்படங்களில் தோன்றியுள்ளார். அருந்ததி  தமிழ்த் திரைப்படத்துறையில் எஸ். ஏ. சந்திரசேகர் தயாரித்த வெளுத்து கட்டு (2013) படத்தின் வழியாக அறிமுகமானார், இவருக்கு அருந்ததி என்ற திரைப் பெயரை எஸ். ஏ. சந்திரசேகர் கொடுத்தார். அதன்  பிறகு போடிநாயக்கனூர் கணேசன் (2011), சுண்டாட்டம் (2014, அக்ரஜா (2014), நேற்று இன்று (2014), நாய்கள் ஜாக்கிரதை (2014), தொட்டால் தொடரும் (2015), அர்த்தநாரி (2016), காலா (2018) உள்ளிட்ட ஏராளமான தமிழ் படங்களில் முக்கிய கதாபாத்திரங்களில் நடித்தார் .

2014 அருந்ததி கன்னட படமான அக்ரஜா என்ற படத்தில் ஒரு சிறப்புத் தோற்றத்தில்  தர்ஷனுடன்  நடித்தார். மேலும் சிபி சத்யராஜுக்கு  ஜோடியாக நகைச்சுவை-பரபரப்பூட்டும் படமான நாய்கள் ஜாக்கிரதை (2014) திரைப்படத்துக்குப் பிறகு  தமன் குமார் உடன் தமிழ் காதல் பரபரப்பூட்டும் திரைப்படமான தொட்டால் தொடரும் படத்தில் நடித்தார். 2018 ஆம் ஆண்டில் இவர் காலாவில் நடித்தார்.

ஆரம்ப கால வாழ்க்கை 
அருந்ததி இந்திய ஒன்றியம்,  கர்நாடகத்தின் பெங்களூருவில் வெங்கடசாமி, கீதா இணையருக்கு பிறந்தார். இவருக்கு யோகேஷ் என்ற தம்பி உள்ளார். பெங்களூரில் உள்ள பாபு கம்போஸ்ட் பி.யூ கல்லூரியில் தனது பி.யு.சி படிப்பை முடித்தார்.  பின்னர் பெங்களூரில் விமான பணிப் பெணுக்கான பயிற்சி வகுப்பில் இணைந்தார்.

தொழில் 
மாணவியாக இருந்த இவரை இயக்குநரும் தயாரிப்பாளருமான எஸ். ஏ. சந்திரசேகர் ஒரு கோவிலில் கண்டு இவரை அணுகி, வெளுத்துக் கட்டு என்ற தனது படத்தில் இவருக்கு ஒரு முக்கியப் பாத்திரத்தை வழங்கினார். இவரது நடிப்பை விமர்சகர்கள் பாராட்டியிருந்தாலும், படமானது வணிக ரீதியாக  சராசரி வசூலையே ஈட்டியது.

எஸ். ஏ. சந்திரசேகர் இவருக்கு அருந்ததி என்ற திரைப் பெயரைக் கொடுத்தார், அதை அப்போது தமிழ் திரையுலகம் ஏற்றுக்கொண்டது. இவர் தனது பாத்திரங்களைத் தேர்ந்தெடுப்பதில் கவனம் செலுத்தினார். இதன் விளைவாக போடிநாயக்கனுர் கணேசன் (2011) மற்றும் இஃப்ரானுக்கு ஜோடியாக சுண்டாட்டம் (2013) போன்ற படங்களில் நடிப்பதற்கு முன்பு சில படங்களை இவர் நிராகரித்தார். 2014 ஆம் ஆண்டு  நேற்று இன்று படத்தில் பாலியல் தொழிலாளியாக மாறுவேடமிட்ட ஒரு காவல் அதிகாரியான ஒரு சவாலான பாத்திரத்தில் தோன்றினார். இந்த படம் வணிக ரீதியாக பெரிய அளவில் வெற்றிபெரவில்லை என்றாலும், இந்த படத்தில் நடித்ததற்காக பாராட்டப்பட்டார்.

பின்னர் சிபி சத்யராஜுக்கு ஜோடியாக நகைச்சுவை-பரபரப்பூட்டும் திரைப்படமான நாய்கள் ஜாக்கிரதை (2014) திரைப்படத்தில் முக்கிய கதாபாத்திரத்தில் நடித்தார். இந்த படம் வணிக ரீதியாக வெற்றி பெற்றது. மேலும் இவர் விமர்சகர்களிடமிருந்து நேர்மறையான விமர்சனங்களைப் பெற்றார் பின்னர் தமன் குமார் ஜோடியாக காதல் பரபரப்பூட்டும் திரைப்படமான தொட்டால் தொடரும் (2015) படத்தில் தோன்றினார். 2016 ஆம் ஆண்டில், வணிக ரீதியாக பெரிய தோல்வியைத் தழுவிய படமான அர்த்தநாரி என்ற அதிரடி படத்தில் பெண் கதாபாத்திரத்தில் நடித்தார். ஆனால் 2018 இல் காலா படத்தில் இவரது நடிப்பால் கவனிக்கப்பட்டார். தற்போது தயாரிப்பில் உள்ள முகாம் படத்தில் கதாநாயகியாக நடிக்க இவர் ஒப்பந்தம் செய்யப்பட்டுள்ளார்.

திரைப்படவியல் 

 குறிப்பில் ஏதும் குறிப்பிட்டடாத படங்கள், எல்லாம்  தமிழ் ஆகும்.

தொலைக்காட்சி 
2017- கிராமத்தில் ஒரு நாள் (சன் தொலைக் காட்சி)

குறிப்புகள் 
https://www.thehindu.com/features/cinema/Air-hostess-to-actress-Arundhati/article14492707.ece

வெளி இணைப்புகள் 
  

1990 பிறப்புகள்
வாழும் நபர்கள்
தமிழ்த் திரைப்பட நடிகைகள்
கன்னடத் திரைப்பட நடிகைகள்
அடோல்ப் வான் பேயர்

.

யோகன் பிரடெரிக் வில்லெம் அடோல்ஃப் வோன் பேயர் (Johann Friedrich Wilhelm Adolf von Baeyer) (  ; 31 அக்டோபர் 1835 - 20 ஆகஸ்ட் 1917) ஒரு ஜெர்மன் வேதியியலாளர் ஆவார். இவர் இண்டிகோ என்றழைக்கப்படும் கருநீலச் சாயத்தைத் தொகுப்பு முறையில் தயாரித்தார்.வளைய சேர்மங்களுக்கான பெயரிடலை உருவாக்கினார் (இது பின்னர் நீட்டிக்கப்பட்டு கரிமப் பொருட்களைப் பெயரிடுதல் முறையின் ஒரு பகுதியாக ஏற்றுக்கொள்ளப்பட்டது). இவர் 1885 ஆம் ஆண்டில் பவேரியா பேரரசில் ஒரு மேன்மையான வகைப்பாட்டால் கௌரவிக்கப்பட்டார். 1905 ஆம் ஆண்டு வேதியியலுக்கான நோபல் பரிசு பெற்றவர் ஆவார்.

மேற்கோள்கள்

வெளி இணைப்புகள்

Speech given by Anders Lindstedt, President of the Royal Swedish Academy of Sciences, on 10 December 1905, upon Baeyer's receiving the Nobel Prize

கரிம வேதியியலாளர்கள்
நோபல் வேதியியற் பரிசு பெற்றவர்கள்
நோபல் பரிசு பெற்ற செருமானியர்கள்
1917 இறப்புகள்
1835 பிறப்புகள்
பி. சாய் குமார்

பி.சாய் குமார் (P. Sai Kumar) ஓர் இந்திய நடிகரும், ஒலி மொழிமாற்றக் கலைஞரும், தொலைக்காட்சித் தொகுப்பாளருமாவார். இவர் முதன்மையாக கன்னடம், தெலுங்கு மற்றும் தமிழ்த் திரைப்படங்களில் பணியாற்றுகிறார். கன்னடம், தெலுங்கு மற்றும் தமிழ்த் திரைப்படங்களுக்காக இவர் இரண்டு முறை ஆந்திர மாநில அரசு சார்பாக வழங்கப்படுகின்ற நந்தி விருதுகளையும் மூன்று முறை பிலிம்பேர் விருதுகளையும் பெற்றுள்ளார். "பிரஸ்தானம்" என்ற படத்தில் (2010) இவரது நடிப்பு திரைப்படத் தோழரின் "தசாப்தத்தின் 100 சிறந்த நிகழ்ச்சிகள்" பட்டியலில் இடம்பெற்றது  ''

ஆரம்பகால மற்றும் தனிப்பட்ட வாழ்க்கை 

சாய் குமார் பு. ஜோ. சர்மா-கிருஷ்ணா ஜோதி தம்பதிக்கு ஐந்து குழந்தைகளில் ஒருவராகப் பிறந்தார். சர்மா ஆந்திராவின் விஜயநகரத்திலிருந்து சென்னைக்கு குடிபெயர்ந்து தன்னை ஒரு நடிகராகவும், ஒலி மொழிமாற்ற கலைஞராகவும் நிலைநிறுத்திக் கொண்டார்.
குமாரின் சகோதரர்கள் பு. ரவிசங்கர், அய்யப்பா சர்மா ஆகியோரும் நடிகர்கள் ஆவர். அவர்களுக்கு இரண்டு சகோதரிகள் உள்ளனர்.  குமார், சென்னை மாநிலக் கல்லூரியில் கலை பிரிவில் முதுகலைப் பட்டமும் ஆய்வியல் நிறைஞர் பட்டமும் முடித்தார். சாய் குமாரின் மகன் ஆதியும் தெலுங்குத் திரைப்படங்களில் நன்கு அறியப்பட்ட நடிகராவார்.

திரைப்பட வாழ்க்கை 
சிறு வயதிலேயே ஒலி மொழி மாற்ற குழந்தை கலைஞராகத் தனது வாழ்க்கையைத் தொடங்கினார். இவரது தந்தை பி. ஜே. சர்மா ஒரு முன்னணி ஒலி மொழி மாற்ற கலைஞராக இருந்தார். சாய் குமார் தனது தந்தையின் அடிச்சுவடுகளைப் பின்பற்றி, சுமன் மற்றும் ராஜசேகர் ஆகியோரின் பல படங்களுக்கு ஒலி மொழி மாற்றம் செய்தார். 1996ஆம் ஆண்டில் வெளியான "போலீஸ் ஸ்டோரி" என்னும் கன்னடத் திரைப்படம் இவர் சிறந்த நடிகராக புகழ் பெற காரணமாக அமைந்தது. இது தெலுங்கு மற்றும் தமிழ் மொழிகளிலும் ஒலி மொழி மாற்றம் செய்யப்பட்டது. இந்த படம் இந்த ஆண்டின் மிகப்பெரிய வெற்றி வாகை சூடிய திரைப்படமாக மாறியது.

மேற்கோள்கள்

வெளி இணைப்புகள்
 

கன்னடத் திரைப்பட நடிகர்கள்
வாழும் நபர்கள்
தென்னிந்திய பிலிம்பேர் விருதுகளை வென்றவர்கள்
தமிழ்த் திரைப்பட நடிகர்கள்
1961 பிறப்புகள்
தெலுங்குத் திரைப்பட நடிகர்கள்
நந்தி விருதுகள்
காஷ்மீர இந்துக்கள்

காஷ்மீர இந்துக்கள் (Kashmiri Hindus) இந்தியாவின் வடக்கில் அமைந்த காஷ்மீர் பள்ளத்தாக்கில் வாழும்  காஷ்மீர இந்து சமயத்தைப் பின்பற்றும்  இனக்குழுவினர் ஆவார். காஷ்மீர இந்து மக்கள் காசுமீர சைவத்தை பயில்கின்றனர். காஷ்மீர இந்துக்கள், காஷ்மீர் பகுதியில் தங்களுக்கு என தனி நிலப்பகுதி நிறுவுவதற்கு பனூன் காஷ்மீர் எனும் இயக்கத்தை நடத்தி வருகின்றனர்.

வரலாறு 
பொ.ஊ. 14-ஆம் நூற்றாண்டில் காஷ்மீரை ஆண்ட சுல்தான் சிக்கந்தர் பட்சிகான் ஆட்சியில் பெரும்பாலான காஷ்மீர இந்து மக்களை வலுக்கட்டயமாக  இசுலாம் சமயத்திற்கு மதம் மாற்றப்பட்டனர்.. 1990களில் காஷ்மீர இந்துக்களுக்கு எதிரான இசுலாமியப் பிரிவினைவாதிகள் நடத்திய தாக்குதல்களில் 1,341 இந்துக்கள் கொல்லப்பட்டனர். எனவே 1,40,000 இந்துக்கள் காஷ்மீரத்திலிருந்து வெளியேறி சொந்த நாட்டில் ஜம்மு, தில்லி, சண்டிகர் போன்ற நகரங்களில் அகதிகளாக இன்றளவு வாழ்கின்றனர்.

1997-இல் இயற்றப்பட்ட ஜம்மு & காஷ்மீர் புலம்பெயர்ந்தோரின் அசையாச் சொத்துகள் பாதுகாப்புச் சட்டத்தின் படி, காஷ்மீரப் பண்டிதர்கள், காஷ்மீர் சமவெளியில் விட்டுச் சென்ற அசையாச் சொத்துகளை பிறர் விற்கவோ அல்லது உரிமை கொண்டாடவோ முடியாது. மேலும் இச்சட்டத்தை மீறி காஷ்மீர பண்டிதர்களின் நிலங்களை பயன்படுத்துவர்கள் அதற்கான ஈட்டுத்தொகையை, நில உரிமையாளர்களான காஷ்மீரப் பண்டிதர்களுக்கு செலுத்த வேண்டும்.

காஷ்மீரிலிருந்து அகதிகளாக வெளியேற்றப்பட்ட காஷ்மீர இந்து மகக்ள், ஜம்மு காஷ்மீர் மாநிலத்தில் தங்களுக்கென தனி தன்னாட்சி பகுதியை நிறுவித்தர பனூன் காஷ்மீர் இயக்கத்தை நடத்தி வருகிறார்கள். தங்களை காஷ்மீரில் மறு குடியமர்த்தவும், காஷ்மீரை விட்டு தங்களை விரட்டியடிக்கப்பட்ட போது ஆயிரக்கணக்கான காஷ்மீரப் பண்டிதர்கள் படுகொலை செய்யப்பட்டது தொடர்பான வழக்குகளை மீண்டும் விசாரிக்கக் கோரி போராட்டங்கள் மூலம் இந்திய அரசிடம் கோரிக்கைகள் வைத்துள்ளனர்.

மக்கள் தொகை பரம்பல் 
காஷ்மீர இந்து மக்களில் பெரும்பான்மையாக காஷ்மீர பண்டிதர்கள்கள் இருந்தனர். மேலும் காஷ்மீர்  இந்து மக்களில் சத்திரியர் மற்றும் வணிகப் பிரிவினரும் உள்ளனர்.

இதனையும் காண்க 
காஷ்மீரிலிருந்து இந்துக்கள் வெளியேற்றம்
காஷ்மீர பண்டிதர்கள்
 பனூன் காஷ்மீர்

மேற்கோள்கள்

வெளி இணைப்புகள் 
Kashmiri Hindus: Driven out and insignificant - BBC

இந்திய இனக்குழுக்கள்
காஷ்மீர் மக்கள்
காசுமீர்
விஷ்ணுபிரியா (நடிகை)

விஷ்ணுபிரியா இராமச்சந்திரன் பிள்ளை (Vishnupriya Ramchandran Pillai) (பிறப்பு 22 பிப்ரவரி 1987 பகுரைன்) இவர் ஓர் இந்திய நடிகையும், நடனக் கலைஞரும், வடிவழகியுமாவார். ஏசியாநெட் என்ற மலையாளத் தொலைக்காட்சியில் ஒளிபரப்பப்பட்ட "வோடபோன் தகாடிமி" என்ற நடன உண்மைநிலை நிகழ்ச்சியில் பங்கேற்று தனது தொழில் வாழ்க்கையைத் தொடங்கினார்.

திரை வாழ்க்கை 
2007 ஆம் ஆண்டில் ஸ்பீட் ட்ராக் என்ற படத்தின் மூலம் ஒரு துணை கதாபாத்திரத்தில் அறிமுகமானார். பின்னர், "கேரளோத்சவம் 2009" என்ற படத்தில் ஒரு முன்னணி கதாபாத்திரத்தில் நடித்தார். பின்னர் இவர், "பெண்பட்டணம்" (2010) என்ற திரைப்படத்தில் தனது கதாபாத்திரத்திற்காக கவனிக்கப்பட்டார். அதன் பின்னர், இவர் பல்வேறு படங்களில் துணைக் கதாபாத்திரங்களில் நடித்தார். நாங்க (2011) படத்தின் மூலம் தமிழ்த் திரையுலகில் அறிமுகமானார். இவர் 2013 இல் மலையாளத் திரைப்பட கலைஞர்களின் சங்கத்தின் (AMMA) நிகழ்ச்சிக்காக நடன நிகழ்சியை நிகழ்த்தியிருந்தார். பிளவர்ஸ் தொலைக்காட்சியின் ஸ்டார் சேலஞ்ச் என்ற உண்மைநிலை நிகழ்ச்சியிலும் பங்கேற்றுள்ளார். 2019 ஆம் ஆண்டில், இராம் அருண் காஸ்ட்ரோவுடன் வி 1 என்ற தமிழ் படத்தில் நடித்தார். படத்தின் விமர்சனத்தில், ஒரு விமர்சகர் "அருண் காஸ்ட்ரோவும் விஷ்ணு பிரியாவும் தங்களுக்கு கொடுக்கப்பட்ட கதாபாத்திரங்களில் பிரகாசிக்கிறார்கள்" என்று குறிப்பிட்டார், மற்றொருவர் "இராம் அருணும் விஷ்ணுபிரியாவும் அந்தந்த வேடங்களில் கச்சிதமாக பொருந்தியுள்ளனர்" என்று குறிப்பிட்டார்.

ஆரம்ப கால வாழ்க்கை 
விஷ்ணுபிரியா பகுரைனில் பிறந்து வளர்ந்தார். பகுரைனிலுள்ள இந்தியப் பள்ளியில் தனது பள்ளிப்படிப்பை முடித்த இவர், பிர்லா சர்வதேச தொழில்நுட்ப நிறுவனத்தில் வணிக மேலாண்மையில் இளங்கலைப் பட்டம் பெற்றார். இவர் பல்வேறு போட்டிகளிலும் பங்கேற்றார். மேலும், தனது பள்ளி நாட்களில் பள்ளிகளுக்கிடையேயான பரத நாட்டியப் போட்டிகளையும் வென்றுள்ளார் .

மேற்கோள்கள் 

தமிழ்த் திரைப்பட நடிகைகள்
மலையாளத் திரைப்பட நடிகைகள்
1987 பிறப்புகள்
வாழும் நபர்கள்
வெண்ணிலா கபடி குழு 2

வெண்ணிலா கபடி குழு 2 (Vennila Kabaddi Kuzhu 2) என்பது 2019 இல் வெளிவந்த தமிழ்த் திரைப்படமாகும். சுசீந்திரன் கதையை செல்வ சேகரன் திரைகதை எழுதி  இயக்கயிருந்தார். இத்திரைப்படத்தில் விக்ராந்த் மற்றும் அர்த்தனா பினு ஆகியோர் முக்கிய கதாபாத்திரங்களில் நடித்திருந்தனர். வி. செல்வகனேஷ் இத்திரைப்படத்திற்கு இசை அமைத்திருந்தார்.

கதை 
கதையின் நாயகனான சரவணன் (விக்ரந்த்) ஆடியோ கேசட்டுகளை விற்பனை செய்கிறார். அவரது தந்தை சாமி (பசுபதி) தொழில் ரீதியாக ஒரு பேருந்து ஓட்டுனராக உள்ளார். ஆனாலும் கபடியில் ஈடுபாடுள்ளவர். எங்கு கபடி போட்டி நடந்தாலும் அங்கு செல்வார். கபடி ஈடுபாட்டால் ஓட்டுனர் தொழில் பாதிக்கப்படுகிறது. இடைநீக்கம் செய்யப்படுகிறார். இதனால் சரவணனுக்கு தந்தையை பிடிக்காமல் போகிறது. கடிந்து கொள்கிறார். மலர் எனும் கல்லூரிப் பெண்ணை சரவணன் காதல் செய்கிறார். இந்நிலையில் தந்தை விரும்பும் கபடி விளையாட்டையும், தந்தையின் திறனையும் அறிகிறார். சரவணனும் கபடி வீரராக மாறுகிறார்.

நடிகர்கள்

 விக்ராந்த் (நடிகர்) - சரவணன்
 அர்த்தனா பினு - மலர்
 பசுபதி (நடிகர்) - சாமி, சரவணனின் தந்தை
 அனுபமா குமார் - சின்னதாயி, சரவணனின் தாய்
 சூரி - சுப்பிரமணி
 கிஷோர் - சவடமுத்து
 கஞ்சா கறுப்பு - பாண்டியாக, சரவணனின் மாமா
 ரவி மரியா மலாரின் தந்தை பவானி
 சோனியா வெங்கட் - மலரின் அம்மா
 அப்புக்குட்டி - அப்புக்குட்டி
 அருள்தாஸ் - தாஸ்
 வாசு விக்ரம்
 அகல்யா
 மாலாரியின் பாட்டியாக மதுரை சரோஜா 
 குமாராக பொராலி திலீபன்
 சரவணனின் நண்பரான முரளியாக கருர் முரளி
 சரவணனின் நண்பராக பெஞ்சமின்
 சரவணனின் நண்பராக மிப்பு
 பேச்சிமுத்து
 நிதிஷ் வீரா - சேகர் 
 அய்யப்பனாக ஹரி வைரவன்
 பாண்டியாக ரமேஷ் பாண்டியன்
 மூதி என மாயி சுந்தர்
 ரயில் ரவி போலீஸ் இன்ஸ்பெக்டராக
 கோடங்கி என தவசி
 முருகனாக பான் ராஜ்
 அஸ்வந்த் அசோக்குமார் இளம் சரவணனாக
 இளம் சரவணனின் நண்பராக ஜட்டி ஜெகநாதன்
 விஜய் கணேஷ்
 கபாடி வீரராக ராண்டில்யா
 பிரியா அஸ்மிதா சிறப்பு தோற்றத்தில்

இசை
திரைப்படத்திற்கு வி. செல்வகணேஷ் இசையமைந்திருத்தார்.

தயாரிப்பு
2009 இல் வெளிவந்த வெண்ணிலா கபடிகுழு திரைப்படத்தின் தொடர்ச்சியாக ஒரு கதையை சுசீந்திரன் எழுதியிருந்தார். பசுபதி அவர்களை தந்தையாக நடிக்க ஒப்பந்தம் செய்யப்பட்டார்.

மேற்கோள்கள்

வெளி இணைப்புகள்
 

இந்திய நாடகத் திரைப்படங்கள்
2019 தமிழ்த் திரைப்படங்கள்
இந்தியத் தமிழ்த் திரைப்படங்கள்
சூரி நடித்த திரைப்படங்கள்
இலாகிம்பூர், உத்தரப் பிரதேசம்

இலாகிம்பூர் (Lakhimpur) என்பது இந்திய மாநிலமான உத்தரப் பிரதேசத்தின் இலாகிம்பூர் கேரி மாவட்டத்திலுள்ள ஒரு நகரமும், நகரியமும் ஆகும்.

நிலவியல் 
இலாகிம்பூர் 27.95 ° வடக்கிலும், 80.77 ° கிழக்கிலும் அமைந்துள்ளது. இதன் சராசரி உயரம் 147 மீட்டர் (482 அடி) ஆகும்.

இது அதன் எல்லைகளாக கீழ்க்கண்ட நகரங்களை பகிர்ந்து கொள்கிறது -

 வடக்கே - நேபாளம்
 மேற்கே - ஷாஜகான்பூர் மாவட்டங்கள்
 தெற்கே - கார்தோய் & சீதாபூர் மாவட்டம்
 கிழக்கே - பக்ரைச் மாவட்டம்.

மகாகாளி ஆறு, காக்ரா ஆறு, கோரியாலா ஆறு, உல் ஆறு, சராயன் ஆறு, சௌகா ஆறு, கோமதி ஆறு, காத்னா ஆறு, சரயு ஆறு, மோகனா ஆறு ஆகியவை இதன் முக்கிய ஆறுகளாகும்.

காலநிலை 
மழைக்காலங்களைத் தவிர ஆண்டு முழுவதும் இங்கு வெப்பமாக இருக்கும். குளிர்காலத்தில், இரவுகள் மிகவும் குளிராக இருக்கும். இந்த பருவத்தில் மூடுபனி மிகவும் பொதுவானது.

புள்ளிவிவரங்கள் 
2011 இந்திய மக்கள் தொகை கணக்கெடுப்பின்படி, இலாகிம்பூர் நகரில் மொத்த மக்கள் தொகை 151,993 ஆகும். இதில் 80,523 ஆண்களும், 71,470 பெண்களும் அடங்குவர். 0 முதல் 6 வயதுக்குட்பட்ட மக்கள் தொகை 17,167 என்ற எண்ணிக்கையில் இருக்கிறார்கள். மொத்த கல்வியறிவாளர்களின் எண்ணிக்கை 112,043 ஆகும். இது மக்கள்தொகையில் 73.7%இல் ஆண்களின் கல்வியறிவு 76.9% ஆகவும், பெண் கல்வியறிவு 70.1% ஆகவும் உள்ளது. இங்குள்ள 7 வயதுக்கு மேற்பட்டவர்களில் கல்வியறிவு விகிதம் 83.1% ஆகும். இதில் ஆண்களின் கல்வியறிவு விகிதம் 86.8% ஆகவும், பெண் கல்வியறிவு விகிதம் 78.9% ஆகவும் இருந்தது. பட்டியல் சாதி மற்றும் பட்டியல் பழங்குடியினரின் எண்ணிக்கை முறையே 13,394 மற்றும் 312 என்ற எண்ணிக்கையில் இருக்கின்றனர். நகரில் 2011ன்படி 28199 வீடுகள் இருந்தன.

மொழிகள் 
இங்கு பேசப்படும் மொழிகளில் அவதி, 38 மில்லியனுக்கும் அதிகமான மக்கள் பேசும் இந்தி பேச்சுவழக்கு தொடர்ச்சியின் ஒரு மொழியாகும். இது முக்கியமாக அவத் பிராந்தியத்தில் பேசப்படுகிறது.

சுற்றுலா 
துத்வா புலிகள் காப்பகம் இரண்டு முக்கிய பகுதிகளைக் கொண்டுள்ளது, துத்வா தேசியப் பூங்கா, கிஷன்பூர் வனவிலங்கு சரணாலயம் ஆகியவை 1987 இல் இணைக்கப்பட்டன. உத்தராகண்டம் உருவான பின்னர் துத்வா தேசியப் பூங்கா மாநிலத்தின் முதல் தேசியப் பூங்கா என்று அழைக்கப்படுகிறது.

புலி, சிறுத்தை, மூக்குக் கொம்பன், முயல், யானைகள், மான்கள், சதுப்பு மான் போன்ற ஏராளமான அரிய மற்றும் ஆபத்தான உயிரினங்கள் இங்கு உள்ளன.

தவளைக் கோயில் 
இலாகிம்பூரிலிருந்து சீதாப்பூர் செல்லும் பாதையில் 12 கி.மீ (7.5 மைல்) தொலைவில் உள்ள ஓல் நகரில் இந்த தனித்துவமான தவளைக் கோயில் அமைந்துள்ளது. இது நகரத்தின் முக்கியமான சுற்றுலா மையமாகும். மாண்டூக்கிய தத்துவத்தை அடிப்படையாகக் கொண்ட இந்தியக் கோயில்களில் இதுவும் ஒன்றாகும். இது 1860க்கும் 1870க்கும் இடையில் ஓல் மாநிலத்தின் முன்னாள் அரசனால் (இலாகிம்பூர் கெரி மாவட்டம்) கட்டப்பட்டது. இது சிவபெருமானுக்கு அர்ப்பணிக்கப்பட்டுள்ளது. இந்த கோயில் ஒரு பெரிய தவளையின் பின்புறத்தைப்போலக் கட்டப்பட்டுள்ளது. கோயில் ஒரு எண்கோண தாமரை வடிவமாகக் கட்டப்பட்டுள்ளது.

போக்குவரத்து 
இலாகிம்பூர் நகரம், மாநில தலைநகரான இலக்னோவிலிருந்து 124 கி.மீ (77 மைல்) தொலைவில் உள்ளது.  தொடர் வண்டி மூலமும் உத்தரப் பிரதேச மாநில சாலைப் போக்குவரத்துக் கழகப் பேருந்துகள் மூலமும் இதை எளிதாக அடையலாம்.

அருகிலுள்ள விமான நிலையம் இலக்னோவின் சவுத்ரி சரண் சிங் பன்னாட்டு வானூர்தி நிலையம் 135 கி.மீ. தொலைவிலுள்ளது.

மேலும் காண்க 

 துத்வா தேசியப் பூங்கா

மேற்கோள்கள்

வெளி இணைப்புகள் 

 
 Previous Lok Sabha Elections Results of Kheri

உத்தரப் பிரதேச மாநிலத்திலுள்ள ஊர்களும் நகரங்களும்
பக்ரீத் (திரைப்படம்)

பக்ரித் என்பது 2019 இல் வெளிவந்த இந்திய தமிழ்த் திரைப்படமாகும். இதனை  ஜகதீசன் சுபு இயக்கினார். இத்திரைப்படத்தில் விக்ராந்த், சாரா போன்றோர் முக்கிய கதாப்பாத்திரங்களில் நடித்தனர். கோலிவுட் வரலாற்றில் ஒட்டகத்தை முக்கிய வேடத்தில் சித்தரித்த முதல் இந்திய மற்றும் தமிழ் படம் இது. இப்படத்தை எம் 10 புரொடக்ஷன்ஸ் நிறுவனம் தயாரித்தது. இத்திரைப்படத்திற்கு டி. இமான் இசை அமைத்திருந்தார்.

கதை 
விக்ராந்த் ஒரு விவசாயி. அவர் ஏழ்மையில் வாழ்கிறார். தற்செயலாக ஒட்டகம் ஒன்றை அவர் வளர்க்க ஆரம்பிக்கிறார். ஆனால் ஒட்டகத்தை வளர்க்க இயலாமல் வருத்தம் கொள்கிறார்.

ஒட்டகத்தை இந்த சூழலில் வளர்க்க இயலாது என உணர்கிறார். அதனால் ராஜஸ்தானில் கொண்டு சென்று விட்டுவிடலாம் என பயணிக்கிறார்.

நடிகர்கள் 
 விக்ராந்த் -ரத்தினமாக 
 சாரா - ஒட்டகம்
 வசுந்தரா - கீதாவாக 
 லாரி டிரைவராக ரோஹித் பதக்
 தினேஷ் பிரபாகர் - சுந்தரமாக 
 மொக்லி கே.மோகன் - லாரி ஓட்டுநர் உதவியாளராக
 பசுபதி ராஜ்
 எச்.எல்.ஸ்ருதிகா - வாசுகியாக 
 தக்ஷயினி - ராதாவாக 
 சேதுபதி ஜெயச்சந்திரன் - அருளாக 
 கால்நடை மருத்துவராக எம்.எஸ்.பாஸ்கர் (விருந்தினர் தோற்றம்)

தயாரிப்பு 
இப்படம் 2018 ஆகஸ்டின் பிற்பகுதியில் தொடங்கப்பட்டது. படத்தின் படப்பிடிப்பு 21 ஆகஸ்ட் 2018 அன்று தொடங்கியது. படத்தின் ஃபர்ஸ்ட் லுக் போஸ்டரை (இதில் விக்ராந்த் ஒட்டகத்திற்கு அருகில் அமர்ந்திருப்பதும் அடங்கும்) இசை இயக்குநர் அனிருத் ரவிச்சந்தர் தனது டுவிட்டர் கணக்கு மூலம் வெளியிட்டார். விக்ராந்த் தனது வரவிருக்கும் படமான சுட்டு பிடிக்க உத்தரவுவின் படப்பிடிப்பில் முக்கிய கதாபாத்திரத்தில் நடிக்க ஒப்பந்தம் செய்ததாக தெரிவிக்கப்பட்டது. படத்தின் கதைக்களம் முக்கியமாக ஒட்டகத்தினை அடிப்படையாகக் கொண்டது. உண்மையில் இது ஒட்டகத்தை ஒரு முக்கிய பாத்திரத்தில் நடித்த முதல் இந்திய திரைப்படமாக மாறியது. ஒரு மனிதனுக்கும் ஒட்டகத்துக்கும் இடையில் பகிர்ந்து கொள்ளப்பட்ட பிணைப்பை ஆராய்வதை வெளிப்படுத்தும் முதல் வகையான இந்திய படம் இதுவாகும்.

ராஜஸ்தானில் படப்பிடிப்பு நடந்தபோது அதை முக்கிய கதாபாத்திரத்தில் நடிக்க ராஜஸ்தான் மாநிலத்தைச் சேர்ந்த சாரா என்ற ஒட்டகம் தேர்வு செய்யப்பட்டது. விக்ராந்த் ஒட்டகத்துடன் இரண்டு மாதங்களுக்கும் மேலாக பயிற்சி அமர்வுகளை வைத்திருந்தார் என்பது தெரியவந்தது. படம் தயாரிப்பதற்கு முன்பு, ஒட்டகத்துடன் திரைப்பட தயாரிப்பாளர்கள் விலங்கு நல வாரியத்திடம் சிறப்பு அனுமதி பெற்றனர். படத்தின் பகுதிகள் சென்னை, கோவா, ராஜஸ்தான் மற்றும் மகாராஷ்டிராவில் படமாக்கப்பட்டன. அந்தோணி எல். ரூபன் எடிட்டிங்கிற்காக கயிறு கட்டப்பட்டார் மற்றும் ஒளிப்பதிவை இயக்குனரே கையாளுகிறார்.

சந்தைப்படுத்தல் 
படத்தின் அதிகாரப்பூர்வ டீசர் 8 பிப்ரவரி 2019 அன்று வெளியிடப்பட்டது.

ஒலிப்பதிவு 
டி இமான் இத்திரைப்படத்திற்கு இசை அமைத்தார். இத்திரைப்படத்திற்கு ஞானகரவேல் மணி அமுதவன் ஆகியோர் பாடல்களை எழுதினர்.

மேற்கோள்கள்

வெளி இணைப்புகள் 
 

2019 தமிழ்த் திரைப்படங்கள்
இந்தியத் தமிழ்த் திரைப்படங்கள்
இந்திய நாடகத் திரைப்படங்கள்
டி. இமான் இசையமைத்த தமிழ்த் திரைப்படங்கள்
எம். எசு. பாசுகர் நடித்த திரைப்படங்கள்
குவிக் துடுப்பாட்டம்

குவிக் துடுப்பாட்டம்  அல்லது  கங்கா கிரிக்கெட் (ஆஸ்திரேலியா) என்றும்,   கிவி கிரிக்கெட் (நியூசிலாந்து) என்றும் அழைக்கப்படும் விளையாட்டானது, துடுப்பாட்டத்தின் அதிவேக பதிப்பாகும், இது பெரும்பாலும் குழந்தைகளை,  முக்கிய விளையாட்டில் பங்கேற்க ஊக்குவிப்பதை நோக்கமாகக் கொண்டது, பங்கேற்பு மற்றும் இன்பத்திற்கு முக்கியத்துவம் அளிக்கப்படுகிறது.

விதிகள்

விதிகள் பலவற்றை துடுப்பாட்டத்தை  தழுவி எடுத்திருந்தாலும்,  குவிக் துடுப்பாட்டம் ஒரு நெகிழி மட்டை , பந்து (பாதுகாப்பு  காரணங்களுக்காக) , மற்றும் சட்டப்பூர்வமாக பந்து வீசப்படும் அதிகபட்ச அகலத்தைக் குறிக்க, நெகிழி கூம்புகள் ஆகியவற்றைக்கொண்டு விளையாடப்படுகிறது. ஆட்ட விதிமுறைகளை மாற்றியமைக்க முடிவதால், குழந்தைகள் அனைவரும் கிடைக்கக்கூடிய நேரத்தில் விளையாட முடியும். மேலும் ஆடுகளத்தின் அளவு பரிமாணங்களை மாற்றுவதன் மூலம் விளையாட்டை எளிதாகவோ கடினமாகவோ மாற்றலாம். ( அதாவது இலக்குக்குச்சிகளின் அகலம், அவற்றிற்கு இடையேயான  தூரம் ஆகியனவற்றை மாற்றுவது, எகிறும் களத்தை அகலப்படுத்துதல் அல்லது குறுக்குவது, எல்லையை இழுப்பது அல்லது வெளியே தள்ளுவது போன்றவை).

உபகரணங்கள்
2 நெகிழி துடுப்பாட்ட மட்டைகள்
1 நெகிழி துடுப்பாட்ட பந்து 
1 இலக்குக் கவனிப்பாளர் தலைக்கவசம்
2 ஜோடி இலக்கு குச்சிகள்
20 நெகிழி கூம்புகள்
1 ஓட்டங்கள் குறிக்கும் தாள்

முறையான போட்டிகள்

ஐக்கிய இராச்சியத்தில்  ஒரு கையால் பந்தை பிடித்தால்  முழு அணியும் வெளியேற்றப்படுகிறது, மேலும் நெகிழிக் கூம்புகளுக்கு பதிலாக அருகிலுள்ள மரமோ மைல்கல்லோ எல்லையாக பயன்படுத்தப்படுகிறது.

ஆனால் ஆசுதிரேலியா மற்றும் நியூசிலாந்து நாடுகளில் இவ்விளையாட்டு மிக முறையானதாக திகழ்கிறது. மட்டையாளரின் இடது மற்றும் வலது காலுக்கு அடுத்ததாக கூம்புகள் வைக்கப்படுகின்றன (சுமார் ஒரு மீட்டர் தொலைவில்), இந்த கூம்புகளில் வரிப்பந்துகள் வைக்கப்படுகின்றன. ஆஸ்திரேலியாவில் பெரும்பாலான சந்தர்ப்பங்களில், பந்து வீச்சாளர், பிழைவீச்சோ அகலப் பந்தோ , இறந்த பந்தோ வீசினால், மட்டையாடும் நபர் கூம்புகளில் ஒன்றை அடித்து  "இலவச மட்டையடி" பெறலாம் . மட்டையாளர்  பந்தைத் தாக்கும் வரை களத்தடுப்பு வீரர்களால் நகர இயலாது.

வெளி இணைப்புகள் 

 The New Zealand Cricket introduction to MILO Kiwi cricket

மேற்கோள்கள்

துடுப்பாட்டம்
ஆத்திரேலியாவில் துடுப்பாட்டம்
நியூசிலாந்தில் துடுப்பாட்டம்
அந்தமான் பாறு-ஆந்தை

அந்தமான் பாறு-ஆந்தை (Andaman hawk-owl) அல்லது அந்தமான் பூபுக் (நினாக்சு அபினிசு ) என்பது இசுட்ரிகிடே குடும்பத்தினைச் சார்ந்த ஆந்தை சிற்றினமாகும். இது அந்தமான் தீவுகளில் மட்டுமே காணக்கூடிய அகணிய உயிரி ஆகும்.

உயிரியல்
அந்தமான் பாறு ஆந்தை, சிறியது முதல் நடுத்தர அளவிலான பழுப்பு ஆந்தை ஆகும். இது வட்டமான தலையினை உடையது. காதுகளில் காது கற்றை இல்லை. முக வட்டு சாம்பல் நிறமானது. கண்கள் மஞ்சள், செரி மந்தமான பச்சை நிறமுடையது மற்றும் அலகு மஞ்சள்-கொம்பு நிறமுடையது, மேல் முகடு மற்றும் நுனி வெளிறிய நிறமுடையது. இதனுடைய உடல் நீளம் 25 முதல் 28 செ.மீ. இறக்கை நீளமானது 170 மி.மீ. வரை இருக்கும்.

இந்த வகை ஆந்தைகளின் இயற்கை வாழிடமாக மிதவெப்பமண்டல அல்லது வெப்பமண்டல ஈரமான தாழ்நில காடு மற்றும் மிதவெப்பமண்டல அல்லது வெப்பமண்டல சதுப்புநில காடுகள் உள்ளன. வாழ்விட இழப்பு காரணமாக இந்த சிற்றினம் அரிதாகி வருகிறது.

உணவு
அந்தமான் பாறு ஆந்தை முக்கியமாக பூச்சிகளை உண்ணுகின்றது. இந்த ஆந்தை பறக்கும் போது அந்துப்பூச்சிகளையும் வண்டுகளையும் வேட்டையாடுகிறது.

படக்காட்சி

மேற்கோள்கள் 

ஆந்தைகள்
அந்தமான் பறவைகள்
ஆஷ்ரிதா

ஆஷ்ரிதா ஒரு இந்திய திரைப்பட நடிகை ஆவார். இவர் தமிழ் மொழி படங்களில் தோன்றியுள்ளார். தமிழ்த் திரைப்படமான இசக்கி (2013) படத்தில் அறிமுகமான பிறகு, ஆரஞ்சு மிட்டாய் (2015), அழகென்ற சொல்லுக்கு அமுதா (2016) உள்ளிட்ட படங்களில் நடித்துள்ளார்.

தொழில் 
ஆஷ்ரிதா மதுரையில் ஒரு தமிழ் குடும்பத்தில் பிறந்தார். விவேல் மிஸ் தென்னிந்தியாவின் அழகிய முகம் போட்டியை வென்றதுடன், மிஸ் ஆந்திரப் பிரதேச போட்டியில் இரண்டாம் இடத்தைப் பிடித்தார். அழகுப் போட்டிகளில் தோன்றியதைத் தொடர்ந்து, குறைந்த பட்ஜெட்டில் கிராமத்தை மையமாகக் கொண்ட இசக்கி (2013) திரைப்படத்தில் ஆஷ்ரிதா தனது நடிப்பில் அறிமுகமானார், அங்கு அவர் ஒரு ஆசிரியராக நடித்தார். டைம்ஸ் ஆப் இந்தியாவின் ஒரு விமர்சகர் "ஆஷ்ரிதா தனது தந்தைக்கு ஆதரவாக நிற்கும் ஒரு வலுவான மற்றும் சுதந்திரமான பெண்ணாக ஒரு நல்ல அறிமுகத்தை செய்கிறார்" என  குறிப்பிட்டார். 2015 ஆம் ஆண்டில், விஜய் சேதுபதியின் தயாரிப்பான ஆரஞ்சு மிட்டாய் (2015) ரமேஷ் திலக்கிற்கு ஜோடியாக காவ்யா என்ற நகரப் பெண்ணாக நடித்தார். படம் நேர்மறையான விமர்சனங்களைத் திறந்தது, ஆனால் பாக்ஸ் ஆபிஸில் சிறப்பாக செயல்படவில்லை.

ஆஷ்ரிதா பின்னர் நாகராஜின் அழகான சொல்லுக்கு அமுதா என்ற திரைப்படத்தில் பணிபுரிந்தார்.

திரைப்படங்கள்

குறிப்புகள் 

மதுரைத் திரைப்பட நடிகைகள்
தமிழ்த் திரைப்பட நடிகைகள்
வாழும் நபர்கள்
தமிழ் நடிகைகள்
இசக்கி (திரைப்படம்)

இசக்கி என்பது 2013 இல் வெளிவந்த தமிழ் திரைப்படமாகும். இதனை எம். கணேசன் இயக்கினார். இப்படத்தை மெரிட் மீடியா நிறுவனம் மூலம் எம். கணேசன் தயாரித்தார்.

நடிகர்கள்
 ஆஷ்ரிதா - அறிமுகம்
 சரண்குமார்
 சித்ரா லட்சுமணன்
 பசங்க சிவா
 ஜீவா
 யோகிராம்
 டி. நாகேந்திரன்
 விக்ரமாதித்தன்
 பேபி ஜாய்ஸ்
 வைஷாலினி

படக்குழு
 உடைகள் - குணா
 இணை இயக்கம் - ஏ. வி. சரவணன், வெற்றி வேந்தன்
 பாடல்கள் -சினேகன், அண்ணாமலை
 சண்டைப் பயிற்சி - தியாகராஜன்
 நடனம் - காதல் கந்தாஸ்
 கலை இயக்குநர் - என். கே. ராகுல்
 படத்தொகுப்பு - சுரேஷ் அர்ஸ்
 ஒளிப்பதிவு - டி. சசிகுமார்
 இசை - சிறீகாந்தி தேவா
 இணை தயாரிப்பு - புருசோத்தமன், ஜெய்குமார், ஜான் கிரிஸ்தோபர், பாலமுருகன், நாகேந்திரன்
 எழுத்து இயக்கம் - எம். கணேசன்

ஆதாரங்கள்

2013 தமிழ்த் திரைப்படங்கள்
இந்தியத் தமிழ்த் திரைப்படங்கள்
தியாகராஜன் நடித்த திரைப்படங்கள்
சீனிவாசபுரம் கிருஷ்ணசுவாமி

ஏர் சீஃப் மார்ஷல் சீனிவாசபுரம் கிருஷ்ணசாமி (Srinivasapuram Krishnaswamy) பரம் விசிட்ட சேவா பதக்கம், அதி விசிட்ட சேவா பதக்கம், வாயுசேனா பதக்கம் ஆகியவற்றைப் பெற்ற இவர் (பிறப்பு ஜனவரி 1943) இந்திய வான்படையின் முன்னாள் விமான அதிகாரி ஆவார். 2001 முதல் 2004 வரை 19வது விமானப் பணியாளராக பணியாற்றினார். இவர் இந்திய வான்படையில் முதல் மின்னணு போர் படைப்பிரிவை எழுப்பினார். இந்திய வான்படையின் மேற்கு, தென்மேற்கு மற்றும் மத்திய விமான கட்டளைகள் என்ற மூன்று செயல்பாட்டு கட்டளைகளை கட்டளையிட்ட அரிய வேறுபாடு இவருக்கு உள்ளது.   .

ஆரம்பகால வாழ்க்கை 
கிருஷ்ணசுவாமி ஜனவரி 18, 1943 அன்று சென்னையில் பிறந்தார். இவர் தனது பள்ளிப் படிப்பையும், கல்லூரிக் கல்வியையும் அங்கேயே நகரத்தில் முடித்தார்.

இராணுவ வாழ்க்கை 
இவர், திசம்பர் 1961 இல் போர் விமானியாக நியமிக்கப்பட்டார். இவரது சேவையின் ஆரம்ப ஆண்டுகளில், இவர் ஹாக்கர் ஹண்டர், போலண்ட் கினாட் ,மிக்-21 ஆகியவற்றை பறக்கவிட்டார். 1965ஆம் ஆண்டு இந்திய-பாகிஸ்தான் போரின் போது, இவர் கினாட்டை பறக்கவிட அனுப்பப்பட்டார். அதைத் தொடர்ந்து, ஐக்கிய இராச்சியத்தில் பயிற்சி விமானியாக பயிற்சி பெற்றார். நாடு திரும்பியதும், இவர் விமானம் மற்றும் கணினி பயிற்சி நிறுவனத்தில் (ASTE) சேர்ந்தார். இவர் ஒரு போர்த் தலைவராக தகுதி பெற்று முதன்மை தந்திரோபாயங்கள் மற்றும் வான் மேம்பாட்டு நிறுவனத்தில் (TACDE) மூத்த இயக்குநராக பணியாற்றினார். இந்நிறுவனத்தில் பணிபுரிந்ததற்காக, இவருக்கு ஜனவரி 26, 1978 அன்று வாயு சேனா பதக்கம்  வழங்கப்பட்டது.

மேற்கோள்கள் 

1943 பிறப்புகள்
வாழும் நபர்கள்
ஊர் பெயரால் அறியப்படும் மக்கள்
ரேகா சுரேஷ்

ரேகா சுரேஷ் என்பவர் இந்திய தமிழ்த் திரைப்பட நடிகை ஆவார். இவர் தமிழ் தொலைக்காட்சி நாடகங்களில் நடித்துள்ளார். முதன் முதலாக இயக்குநர் சங்கரின் எந்திரன் திரைப்படத்தில் தமிழ் திரையுலகில் அறிமுகமானார்.

பிறப்பும் படிப்பும்
ரேகா 27 செப்டம்பர் 1972 இல் சென்னையில் பிறந்தார். சிங்காரம் பிள்ளை மேல்நிலைப் பள்ளியில் பள்ளிப் படிப்பையும், சென்னைப் பல்கலைக்கழகத்தில் கல்லூரிப் படிப்பையும் முடித்தார். விலங்கியல் துறையில் இளங்கலை படித்துள்ளார்.

இவருடைய கணவர் பெயர் சுரேஷ் ஆகும்.

திரையுலகம்
சின்ன தம்பி என்ற தொலைக்காட்சி நாடகத்தில் எதிர்மறை கதாப்பாத்திரத்தில் நடித்துள்ளார். இத்தொடர் விஜய் தொலைக்காட்சியில் ஒளிபரப்பானது. சன் தொலைக்காட்சியில் சுமங்கலி தொடரில் நடித்துள்ளார்.

சின்னத்திரை நாடகங்கள்
 சின்னதம்பி
 பகல் நிலவு
 சுமங்கலி
 சந்திரலேகா
 ரங்க விலாஸ்
 ஆபிஸ்
 என் வீடு
 கல்யாணம் முதல் காதல் வரை
 ஸ்நேகிதியே

திரைப்படங்கள்
 மாநகரம் 2017
 தி பேமிலி மேன் 2019
 கலாம் 2016
 எந்திரன்
 தெகடி 2014
 உப்பு கருவாடு
 அங்குசம்
 நலன்னும் நந்தினியும்
 நவீன சரஸ்வதி சபதம்

மேற்கோள்கள்

1972 பிறப்புகள்
தமிழ்த் திரைப்பட நடிகைகள்
தமிழ்த் தொலைக்காட்சி நடிகைகள்
மிப்பு

மிப்பு என்று அழைக்கப்படும் மிப்புசாமி இந்திய தமிழ்த் திரைப்பட நடிகர் ஆவார். இவரை ஜேக் மிப்பு என்றும் அழைப்பர். இவர் தமிழ்நாட்டில் சென்னையில் பிறந்தார். இவர் தமிழ் மற்றும் தெலுங்குத் திரைப்படங்களில் நடித்துள்ளார்.

திரைப்படங்கள்
 எங்கடா இருந்தீங்க இவ்வளவு நாளா - 2021
 ஒங்கள போடனும் - 2019 
 ஜாக்பாட் -2019
 வெண்ணிலா கபடி குழு - 2012
 கணேசா மீண்டும் சந்திப்போம் - 2019
 குத்தூசி - 2019
 செய் - 2018
 நோட்டா - 2018
போத - 2018
 இரவுக்கு ஆயிரம் கண்கள் - 2018
 கோலி சோடா 2 - 2018.

ஆதாரங்கள்

வாழும் நபர்கள்
தமிழ்த் திரைப்பட நடிகர்கள்
கவின் ஜெயராம்

கவின் ஜெயராம் (Kavin Jayaram) (பிறப்பு பிப்ரவரி 25, 1980), கவின் ஜே என்றும் அழைக்கப்படும் இவர் ஓர் மேடைச் சிரிப்புரை நடிகராவார். மேலும் மலேசியாவின் பண்பலை வானொலியான "ரெட் எஃப்எம்"மின "தி ரெட்ஜாம் என்ற நிகழ்ச்சியின் இணை தொகுப்பாளராகவும் இருந்தார்.

ஆரம்ப கால வாழ்க்கை 

கவின் மலேசியாவில் கோலாலம்பூரில் உள்ள மெதடிஸ்ட் சிறுவர் பள்ளியில் பயின்றார். 1997இல் இவர் நியூகேஸில் சவுத் டைன்சைட் கல்லூரியில் தனது படிப்பைத் தொடர்ந்து 2001இல் பட்டம் பெற்றார். பின்னர் இவர் கடல் சார் பொறியாளர் ஆனார். ஆனால் கவினின் மறைந்த சகோதரர் தான் ஒரு நகைச்சுவை நடிகராக வேண்டும் என்று விரும்பினார். இதனால் மே 2006இல் சகோதரரைன் மரணத்திற்குப் பிறகு ஒரு நகைச்சுவை நடிகராக வேண்டும் எனும் உணர்வு இவரை தீவிரமாக்கியது.  ராபின் வில்லியம்ஸ், கிரிசு ரொக், எடி இசார்ட் ஆகியோரின் தாக்கம் இவரிடமிருந்தது.

தனிப்பட்ட வாழ்க்கை 

கவின் மே 16, 2010 அன்று நிஷா கோபாலனை மணந்தார்

மேற்கோள்கள்

வாழும் நபர்கள்
1980 பிறப்புகள்
மலேசியத் தமிழர்
மலேசிய ஊடகவியலாளர்கள்
பொழுதுபோக்காளர்கள்
நேத்ரா குமணன்

நேத்ரா குமணன் (Nethra Kumanan) என்பவர் ஒரு இந்திய பாய்மரப் படகோட்டும் வீராங்கனையாவார். இவர் பாய்மரப் படகோட்டும் போட்டியில் உலகக் கோப்பை பதக்கம் வென்றார். ஒலிம்பிக் போட்டியில் கலந்துகொள்ள தகுதி பெற்ற முதல் இந்திய பெண் படகோட்டி இவர் ஆவார்.

நேத்ரா குமணன் எஸ். ஆர். எம் பல்கலைக்கழகத்தின்  வடபழனி வளாகத்தில்  பி.டெக்-இயந்திரப் பொறியியில் படித்துவருகிறார்.

பாய்மரப் படகு ஓட்டிவதில் ஆர்வம் கொண்ட நேத்ரா 2014, 2018 ஆண்டுகளில் நடந்த ஆசிய விளையாட்டுப் போட்டிகளில் கலந்து கொண்டார். பின்னர் 2020ஆம் ஆண்டு நடந்த உலக கோட்டை போட்டியில் கலந்துகொண்டு வெண்கலப் பதக்கம் வென்றார். பாய்மரப் போட்டியில் பதக்கம் வென்ற முதல் இந்தியப் பெண் இவராவார். 2021  சூலை முதல் நடைபெறவுள்ள 2020 கோடைக்கால ஒலிம்பிக் விளையாட்டுப் போட்டிகளில் லேசர் ரேடியல் எனப்படும் தனிநபர் பாய்மரப் படகோட்டும் பிரிவில் பங்கேற்கவிருக்கிறார். இந்த போட்டியில் பங்கேற்கும் முதல் இந்தியப் பெண் இவராவார்.

இதனையும் காண்க
பாய்மரப் படகோட்டம்

மேற்கோள்கள் 

வாழும் நபர்கள்
சென்னை விளையாட்டு வீரர்கள்
இந்திய ஒலிம்பிக் படகோட்ட வீரர்கள்
சென்னை நபர்கள்
இந்திய ஒலிம்பிக் வீரர்கள்
தமிழ்நாட்டு விளையாட்டு வீராங்கனைகள்
விஷ்ணு சரவணன்

விஷ்ணு சரவணன் என்பவர் ஒரு இந்திய பாய்மரப் படகோட்டி ஆவார். இவர் ஜப்பானின், டோக்கியோவில் நடக்கவிருக்கும் 2021 கோடைகால ஒலிம்பிக் போட்டிக்கு படகோட்டத்தில் தகுதி பெற்றுள்ளார்.   

விஷ்ணு சரவணன் இந்திய படைத்துறையில் நயிப் சபேதாராக பணிபுரிகிறார். இவரது தந்தையும் ஒரு படகோட்டி என்பதால், இவரின் தந்தை மூலமே படகோட்டக் கற்றுக் கொண்டார். இவர் தமிழகத்தைச் சேர்ந்தவர் ஆனால், மும்பையில் உள்ளதால் மகாராட்டிரக் கணக்கில் வருகிறார்.

மேற்கோள்கள் 
 
வாழும் நபர்கள்
இந்திய ஒலிம்பிக் படகோட்ட வீரர்கள்
தமிழக விளையாட்டு வீரர்கள்
விசாலினி

விசாலினி என்பவர் இந்திய திரைப்பட நடிகையாவார். இவர் தமிழ்த் திரைப்படங்களில் குணச்சித்திர வேடங்களிலும், நகைச்சுவை வேடங்களிலும் நடித்துள்ளார்.

திரைப்படத்துறை
இவர் 24 ஆகஸ்ட் 1983 இல் பிறந்தார். இவர் தமிழகத்தில் பிறந்தாலும் அந்தமான் நிக்கோபர் தீவுகளில் வளர்ந்தார். இவர் இயக்குநர் பாரதிராஜாவால் அறிமுகம் செய்யப்பட்டார்.

கலைஞர் தொலைக்காட்சியில் தெக்கத்தி பொண்ணு என்ற தொலைக்காட்சி தொடரில் 2008-2011 வரை நடித்தார். இவருடன் நெப்பொலியன், ரஞ்சிதா, சுவர்ணமால்யா, சந்திரசேகர் மற்றும் புவனேஷ்வரி ஆகியோர் நடித்திருந்தனர். இந்தத் தொலைக்காட்சி தொடரை இயக்குநர் பாரதிராஜா இயக்கியிருந்தார்.

இவர் 2015 இல் ரஜினிகாந்த் நடித்த லிங்கா திரைப்படத்தில் நடித்திருந்தார். 2016 இல் விஜய்சேதுபதி நடித்த தர்மதுரை திரைப்படத்தில் நடித்தார். அங்காளி பங்காளி திரைப்படத்தில் நடித்தார். ரஜினிகாந்துடன் மீண்டும் காலா திரைப்படத்தில் 2018 இல் நடித்தார்.

திரைப்படங்கள்

ஆதாரங்கள்

வெளி இணைப்புகள்

1983 பிறப்புகள்
தமிழ்த் திரைப்பட நடிகைகள்